Številka: 110-89/2025-6253-1

Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 - ZZSDT, 33/16 - PZ-F, 52/16, 15/17 – odl. US, 22/19 – ZposS, 81/19, 203/20 – ZIUPOPDVE, 119/21 - ŽČmIS-A, 15/22 , 54/22 – ZUPŠ-1 in 136/23 - ZIUZDS) **Upravna enota Trebnje**, Goliev trg 5, 8210 Trebnje

objavlja javno objavo za zasedbo prostega strokovno tehničnega delovnega mesta

**ADMINISTRATOR V (šifra DM 74) v Oddelku občo upravo in skupne zadeve, za določen čas (2 leti), s polnim delovnim časom.**

Kandidati, ki se bodo prijavili na to delovno mesto, morajo izpolnjevati naslednje pogoje:

* končano srednje tehniško in drugo strokovno izobraževanje/ srednja strokovna izobrazba ali srednje splošno izobraževanje/ srednja splošna izobrazba.

Naloge delovnega mesta:

* izvajanje nalog pisarniškega poslovanje,
* razvrščanje, klasifikacija in odprava dokumentarnega gradiva,
* urejanje dokumentarnega in arhivskega gradiva,
* opravljanje del v zvezi s sprejemom in oddajo pošiljk,
* oblikovanje in vodenje baz podatkov,
* sodelovanje pri materialnem in finančnem poslovanju,
* opravljanje drugih nalog.

Kandidat vloži prijavo na priloženem obrazcu, ki je sestavni del javne objave in mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter datum (dan, mesec, leto) zaključka izobraževanja in ustanova, na kateri je bila izobrazba pridobljena;
2. pisno izjavo, da za namen tega postopka dovoljuje Upravni enoti Trebnje pridobitev podatkov iz uradnih evidenc;
3. pisno izjavo, da je seznanjen in dovoljuje, da bo Upravna enota Trebnje podatke, ki jih je kandidat navedel v prijavi za prosto delovno mesto, obdelovala za namen izvedbe postopka izbire kandidata.

Z izbranim kandidatom bo sklenjeno delovno razmerje za določen čas, dve (2) leti, s polnim delovnim časom. Izbrani kandidat bo delo opravljal v prostorih Upravne enote Trebnje na Golievem trgu 5, Trebnje in drugih uradnih prostorih, kjer Upravna enota Trebnje opravlja svoje naloge.

Osnovni plačni razred delovnega mesta je 5. plačni razred.

Kandidat vloži prijavo na priloženem obrazcu »Vloga za zaposlitev«, ki jo pošlje **na elektronski naslov** [**ue.trebnje@gov.si**](mailto:ue.trebnje@gov.si) (veljavnost prijave ni pogojena z elektronskim podpisom), in sicer **najkasneje v roku 7 dni po objavi** na Zavodu RS za zaposlovanje in na osrednjem spletnem mestu državne uprave www.gov.si. V kolikor kandidat nima možnosti oddaje elektronske vloge jo pošlje v zaprti ovojnici z označbo »Za javno objavo za delovno mesto administrator V (šifra DM: 74)«, na naslov: Upravna enota Trebnje, Goliev trg 5, 8210 Trebnje.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Obvestilo o končanem izbirnem postopku bo objavljeno na osrednjem spletnem mestu državne uprave: [www.gov.si/zbirke/delovna-mesta/](http://www.gov.si/zbirke/delovna-mesta/).

Za dodatne informacije o izvedbi postopka lahko kandidati pokličejo na telefonsko številko: 07 348 22 59 (Marta Lavrič).

*Opomba: V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.*

Priloga: obrazec Vloga za zaposlitev